paragraph_text: William Daniel Phillips (Wilkes-Barre, 5. studenog 1948.), američki fizičar. Nakon diplomiranja (1970.) na koledžu Juniata primljen je na Massachusettski institut za tehnologiju (MIT) (SAD), gdje je doktorirao (1976.) radom o magnetskom momentu protona u molekuli vode i sudarima laserski potaknutih atoma. Najpoznatiji je po radovima o Bose-Einsteinovoj kondenzaciji i laserskom hlađenju, za što je 1997., zajedno s C. Cohen-Tannoudijem i S. Chuom, dobio Nobelovu nagradu za fiziku 1997. Razvijena metoda laserskoga hlađenja omogućila je postizanje ekstremno niskih temperatura od mikrokelvina (μK) pa i svega nekoliko nanokelvina (nK).<ref> Phillips, William Daniel, "Hrvatska enciklopedija", Leksikografski zavod Miroslav Krleža, www.enciklopedija.hr, 2015.